
Parlamentul  României

Camera  Deputaţilor

Comisia pentru industrii                                             Comisia pentru buget, finanţe
              si servicii                                                                            şi bănci
Bucureşti, 27.04.2009                                                             Bucureşti, 27.04.2009
Nr.23/36/2008                                                                            Nr.22/27/2008
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun suplimentar asupra proiectului de Lege pentru aprobarea Ordonanţei de urgenţă a Guvernului nr.133/2008 privind aprobarea unor măsuri financiare pe anul 2007.


În raport cu obiectul de reglementare şi conţinut, proiectul de lege face parte din categoria legilor ordinare.

                 PREŞEDINTE,                                              PREŞEDINTE,

                   Iulian Iancu                                                   Viorel Ştefan    

RAPORT    COMUN    SUPLIMENTAR
asupra proiectului de Lege pentru aprobarea Ordonanţei de urgenţă a Guvernului nr.133/2008 privind aprobarea unor măsuri financiare pe anul 2007
În conformitate cu Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate, cu nr.P.L.x 37 din 13 februarie 2008, pentru avizare şi dezbatere în fond, cu proiectul de Lege pentru aprobarea Ordonanţei de urgenţă a Guvernului nr.133/2008 privind aprobarea unor măsuri financiare pe anul 2007.
Ordonanţa de urgenţă are ca obiect de reglementare aprobarea unor măsuri financiare pe anul 2007 prin care se prevede ca plata sumelor restante de 21.373 mii lei reprezentând TVA aferentă lucrărilor executate în anul 2006 pentru reabilitarea căii ferate pe secţiunea Bucureşti-Câmpina, să se asigure prin redistribuirea din bugetul Ministerului Transporturilor pe anul 2007.



Ordonanţa de urgenţă a fost avizată favorabil de Consiliul Legislativ.



Proiectul de lege a fost adoptat de Senat, cu amendamente, în şedinţa din data de 11 februarie 2008.


În conformitate cu prevederilor art.75 din Constituţia României, republicată, Camera decizională pentru acest proiect de lege este Camera Deputaţilor.



Proiectul de lege a fost avizat favorabil de Comisia juridică, de disciplină şi imunităţi.


Comisiile sesizate în fond au examinat proiectul de lege la data de 30 aprilie 2008 şi au înaintat plenului Camerei Deputaţilor raportul comun prin care s-a propus adoptarea cu amendamente a proiectului de lege.



În şedinţa din data de 12 mai 2008, plenul Camerei Deputaţilor a hotărât retrimiterea proiectului de lege la cele două comisii pentru reexaminare şi întocmirea unui raport suplimentar.



Reexaminarea proiectului de lege a avut loc în şedinţa Comisiei pentru buget, finanţe şi bănci din data de 7 aprilie 2008 şi în şedinţa Comisiei pentru industrii şi servicii din data de 22 aprilie 2009.



La lucrări au fost prezenţi 29 deputaţi din totalul de 30 deputaţi membri ai Comisiei pentru buget, finanţe şi bănci şi 27 deputaţi din totalul de 28 deputaţi membri ai Comisiei pentru industrii şi servicii.



La dezbaterile asupra proiectului de lege au participat specialişti din Ministerul Finanţelor Publice sub conducerea domnului secretar de stat Cosmin Coman şi din Ministerul Transporturilor şi Infrastructurii sub conducerea domnului secretar de stat Marin Anton.



Având în vedere că iniţiatorul proiectului de lege a comunicat că ordonanţa de urgenţă nr.133/2008 nu a produse efecte datorită lipsei fondurilor bugetare, membrii celor două comisii au hotărât să propună plenului Camerei Deputaţilor respingerea proiectului de lege, ţinând seama şi de faptul că în prezent există în procedură de vizare a unui proiect de ordonanţă de urgenţă cu acelaşi obiect de reglementare.


Prin obiectul de reglementare şi conţinut, proiectul de lege face parte din categoria legilor ordinare.
                   PREŞEDINTE,                                            PREŞEDINTE,

                     Iulian Iancu                                                 Viorel Ştefan      

                     SECRETAR,                                                SECRETAR,
                    Mircea Marin                                                 Iuliu Nosa
Consilieri parlamentari,                                                                                                                                   Consilier parlamentar,

Daniel Bădina                                                                                                                                                  Gica Roşu
Octavian Martin

